આગળ જે વાત એલાન કહે છે તે સ્ફોટક છે. તે લખે છે કે એક જ સ્ત્રી પુરુષને સેક્સ આપતી હોય તો તે પુરુષ વફાદાર રહી શકે છે તે સ્ત્રીને. એટલે કે એકપત્નીત્વ કહી શકાય, પણ જો કોઈપણ પુરુષને બીજી બે ચાર કે તેનાથી વધુ સ્ત્રીઓ સેક્સ ઓફર કરવા તૈયાર હોય તો તેને માટે એક જ સ્ત્રીને વફાદાર રહેવું અઘરું છે. કોઈક વીર પુરુષ જ આવી પરિસ્થિતિમાં મોનોગેમસ રહી શકે. એલાન છેલ્લે કહે છે કે તમે વુમનાઈઝરને બદલી ન શકો. મોટાભાગની સ્ત્રી જ્યારે એ પુરુષના ચાર્મિંગ, રોમેન્ટિક સ્વભાવને કારણે તેની સાથે જોડાતી હોય છે ત્યારે એને લાગતું હોય છે કે તે પ્રેમ અને કાળજીથી એ પુરુષને સંતોષ આપીને મોનોગેમસ બનાવી દેશે, પણ જો પુરુષ હેન્ડસમ, રોમેન્ટિક અને ચાર્મિંગ હોય તો તેની ડિમાન્ડ રહેવાની જ. એલનની વાત સાચી પણ લાગે છે, અહીં ફક્ત એક હાથે તાળી નથી વાગતી. સામે સ્ત્રીઓને પણ રોમેન્ટીક, ચાર્મિંગ પુરુષની ઈચ્છા હોય છે. એટલે જ કેસનોવા ક્યારેય બળાત્કાર નથી કરતો. જે પુરુષની ડિમાન્ડ નથી હોતી અથવા જે પુરુષો સ્ત્રીને છેતરે છે તેઓ જ બળાત્કારી હોય છે. બાકી વુમનાઈઝર પુરુષ, સ્ત્રીની ઈચ્છા સાથે જ સંબંધ બાંધે છે. આવા સંબંધોમાં લાગણી ન જ હોય તેવું નથી હોતું, પરંતુ તેની શક્યતા ઘણી ઓછી હોય છે. એ વાત પુરુષ અને સ્ત્રી બન્ને જાણતાં હોય છે.